Аԥсны алитературатә фонд аиҳабы Гәында Кәҵниаԥҳа лажәақәа рыла, Асовет ҳәынҭқарра аамҭазы ашәҟәыҩҩцәа реидгыла анеиҿкааз иаԥҵан алитературатә фондгьы. Иара шьақәгылан ашәҟәыҩҩцәа реидгыла иалаз иршәоз аԥарала. Иҟарҵон есымзатәи алагалақәа.
"Алитфонд ахықәкы хада уи ашәҟәыҩҩцәа ацхыраара рыҭара ауп. Иара убас рышәҟәқәа рҭыжьра, рынхара-рынҵыра аума, анхарҭақәа рыла реиқәыршәара аума. Ажәакала, ирацәан имҩаԥнагоз аусқәа, ашәҟәыҩҩцәа рзы ицхыраагӡа дуун уи. Иара убасгьы алитературатә фонд алахәылацәа рзы иргылан аԥсшьарҭа ҩнқәа. Ҳара ҳҿы Пицунда ақалақь аҟны игылоуп", — лҳәеит Кәҵниаԥҳа.